ລົມຫົວກຸດ ປະທະ ນະຄອນນີວຢ໊ອກ 
ພາຍຸ​ຝົນ​ຮຸນ​ແຮງ​ໄດ້ພັດ​ປະ​ທະ​ ໄປ​ຕາມ​ເຂດ​​ແຄມ​ຝັ່ງ ມະຫາ​ສະມຸດ​ອັດ​ແ​ລນ​ຕິກ ຈາກເຂດ New England ​ກໍ້າ​ຕາ​ເວັນ​ອອກສຽງ​ເໜືອ ລົງ​ໃຕ້ໄປ​ຈົນ​ເຖິງລັດ Carolina ​ເໜືອ.
ສະພາບອາກາດປັ່ນປ່ວນຮຸນແຮງ ໄດ້ພັດປະທະໄປທົ່ວຂົງເຂດ ພາກຕາເວັນອອກສຽງເໜືອທີ່ຮ້ອນເອົ້າ ຂອງສະຫະລັດເມື່ອວັນ ເສົາວານນີ້ ພ້ອມກັບນໍາເອົາຝົນຕົກທີ່ຮຸນແຮງກະໜໍ່າລົງມາ ທໍາ ລາຍກະແສໄຟຟ້າ ແລະປ່ອຍລົມພາຍຸຫົວກຸດສອງລູກ ຖະຫລົ່ມ ເມືອງນີວຢ໊ອກ ລົມຫົວກຸດລູກນຶ່ງໄດ້ຖະຫລົ່ມຄຸ້ມ Queens ແລະອີກລູກນຶ່ງຖະຫລົ່ມຄຸ້ມ Brooklyn ຂອງນະຄອນນີວຢ໊ອກ ທີ່ເຮັດໃຫ້ຊາວເມືອງຂອງສອງຄຸ້ມດັ່ງກ່າວຕື່ນຕົກໃຈ ພາກັນແລ່ນໜີໄປຍັງບ່ອນປອດໄພ ເມື່ອຮູ້ວ່າແມ່ນ ຫຍັງກໍາລັງເກີດຂຶ້ນແທ້ໆ ລົມຫົວກຸດ ພັດລົດລາປິ້ນຂວໍ້າໄປຫຼາຍຄັນ ພັງຕົ້ນໄມ້ ແລະທໍາລາຍບ້ານ ເຮືອນຫຼາຍຫຼັງ ແຕ່ບໍ່ມີລາຍງານວ່າມີການບາດເຈັບລົ້ມຕາຍ ພາຍຸດັ່ງ ກ່າວໄດ້ບັງຄັບໃຫ້ ເຈົ້າໜ້າທີ່ຕ້ອງໄດ້ເລື່ອນການແຂ່ງຂັນເຕັນນີສຍິງ US Open ຮອບສຸຊິງຊະນະເລີດທີ່ນີວຢ໊ອກ ລົມຫົວກຸດ ໂທເນໂດ ນີ້ ຈະເກີດຂຶ້ນຢູ່ ເປັນປະຈໍາຍາມລະດູບານໃໝ່ ແລະລະດູຮ້ອນຢູ່ພາກກາງຂອງ ສະຫະລັດ ແຕ່ບໍ່ສູ້ເຫັນເກີດຂຶ້ນຢູ່ນີວຢ໊ອກ ພາຍຸຝົນຮຸນແຮງໄດ້ພັດປະທະໄປຕາມເຂດແຄມຝັ່ງມະຫາສະມຸດອັດແລນຕິກ ຈາກເຂດ New England ກໍ້າຕາເວັນອອກສຽງເໜືອ ລົງໃຕ້ໄປຈົນເຖິງລັດ Carolina ເໜືອ ເມື່ອວັນເສົາວານນີ້ ຊຶ່ງເປັນສະພາບອາກາດປັ່ນປ່ວນດຽວກັນກັບ ທີ່ໄດ້ນໍາເອົາພາຍຸຮ້າຍແຮງສູງ ມາພັດຖະລົ່ມພາກກາງຕອນເທິງຂອງສະຫະລັດ ແລະເອົາຊີວິດໄປ 4 ຄົນ